**1959 m. Kandidatų turnyras** – aukščiausio lygio 1959 m. tarptautinis šachmatų turnyras, kuris išaiškino šachmatininką, kuris 1960 m. žaidė mačą dėl šachmatų pasaulio čempiono vardo su Michailu Botviniku. Šachmatų maratonas – 28 ratai vyko 1959 m. rugsėjo 7–spalio 31 d. Blede, po to – Zagrebe, dar po to – Belgrade. Turnyrą laimėjo Michailas Talis.

Dalyvių atranka
---------------

Turnyre dalyvavo 6 geriausiai pasirodę 1958 m. tarpzoniniame turnyre šachmatininkai, pasaulio čempionato mačą pralaimėjęs eksčempionas Vasilijus Smyslovas ir P. Keresas – 1956 m. Kandidatų turnyro antrosios vietos prizininkas.

Turnyras
--------

Aštuoni dalyviai keturių turų ratų sistemos turnyre, per 28 ratus, kiekvienas su kiekvienu, sužaidė po 4-ias partijas.

### Turnyro pradžia

Pirmasis lyderis T. Petrosianas – trys pergalės ir trys lygiosios puikus startas, bet po to pralaimi dvi partijas iš eilės ir prarandą norą kovoti dėl pirmosios vietos. Nesėkmingai žaidžia V. Smyslovas – 3 taškai iš 7 galimų pirmajame ture, tiek pat antrajame ture, rodė, kad jo sportinė forma ne per geriausia. Faktiškai liko du pretendentai į pergalę, kurie energingai kovoja dėl šio tikslo.

### Pagrindinių varžovų dvikova

P. Keresas ir M. Talis, po kuklaus starto (2 taškai iš 4) palaipsniui didina tempą. Sužaidus pirmąją pusę turnyro pirmavo Paulius Keresas – 10 taškų, Michailas Talis – 9½. Antrajame ture P. Keresas, laimėjęs prieš varžovą, įsiveržia į priekį 1 tašku ir pasiekia turnyro vidurį turėdamas pustaškiu daugiau už visus varžovus. Trečiajame ture P. Keresas patenka į nesėkmių ruožą (1 taškas iš 4) ir M. Talis išsiveržia į priekį. Pasibaigus 3-jam ratui M. Talis pirmavo 1½ taško. P. Keresas, mobilizavęs visas jėgas, rodė stebuklus (7½ taško iš 10) ir priešpaskutiniame rate priartėja prie M. Talio iki vieno taško. Tačiau paskutiniame rate M. Taliui, žaidusiam su P. Benko, pakako lygiųjų, kad taptų nebepavejamas. Tai M. Talis ir padarė.

### Rezultatai

Surinkęs 20 taškų iš 28 galimų, pirmąją vietą ir teisę žaisti mačą dėl pasaulio čempiono vardo su Michailu Botviniku iškovojo Michailas Talis.

Antras su 18½ taškų buvo Paulius Keresas. P. Keresas buvo pasiruošęs varžyboms, žaidė puikiai ir parodė gerą rezultatą. Jisai žaidė aktyviai, drąsiai, neatsisakydavo kovos. Tačiau jo kelyje iškilo netikėta kliūtis – Michailas Talis, su savo nuostabiais pasiekimais. Ir nors P. Keresas padarė viską, ką galėjo, nugalėjęs varžovą rezultatu 3:1, tačiau kliūties apeiti nepavyko. Kaip sakė Tigranas Petrosianas: *„Jei vienas iš varžovų nugali dalį varžovų dideliais skirtumais, tai varžytis su juo neįmanoma".* Ir, iš tikro, pažiūrėjus į turnyrinę lentelę: M. Talis – R. Fišeris – 4:0, M. Talis – S. Gligoričius 3½:½, M. Talis – F. Olafsonas 3½:½, M. Talis – P. Benko 3½:½. Minėti varžovai nesugebėjo prisitaikyti prie M. Talio aštraus kombinacinio žaidimo stiliaus, kuris jiems buvo ir naujas ir neparankus, todėl jie surinko tik 1½ taško iš 16 galimų. Tie patys žaidėjai žaisdami su P. Keresu surinko – 4 taškus iš 16 galimų, su T. Petrosianu – 6½, su V. Smyslovu – 7 iš 16 .

Kas užims trečiąją vietą, taip pat sprendėsi paskutiniame rate: V. Smyslovas pralaimėjo prieš R. Fišerį, tuo tarpu, T. Petrosiano nervai pasirodė stipresni – jis laimėjo prieš Svetozaras GligoričiusS. Gligoričių ir, su 15½ taškais iš 28 galimų, iškovojo 3-ią vietą.

### Turnyro lentelė

|
|  |
Pasaulio šachmatų čempionato Kandidatų turnyras, Bledas – (1-14) ratai, Zagrebas – (15-21) ratai, Belgradas – (22-28) ratai. 1959 m. rugsėjo 6–spalio 31 d.| Vieta
  | Žaidėjas 
  | 1
  | 2
  | 3
  | 4
  | 5
  | 6
  | 7
  | 8
  | Taškai
  | Berg. koef. |
| --- | --- | --- | --- | --- | --- | --- | --- | --- | --- | --- | --- |
| 1 | Tarybų Sąjunga Talis M. |  |  |  |  | 0 | 0 | 1 | 0 | ½ | ½ | ½ | ½ | 0 | 1 | ½ | 1 | 1 | ½ | 1 | 1 | 1 | 1 | 1 | 1 | 1 | 1 | 1 | ½ | 1 | 1 | 1 | ½ | **20.0** |  |
| 2 | Tarybų Sąjunga Keresas P. | 1 | 1 | 0 | 1 |  |  |  |  | 0 | ½ | ½ | ½ | 1 | ½ | ½ | 0 | ½ | ½ | 1 | 1 | 0 | 1 | 0 | 1 | 1 | 1 | 1 | 0 | 1 | 1 | 1 | 1 | **18.5** |  |
| 3 | Tarybų Sąjunga Petrosianas T. | ½ | ½ | ½ | ½ | 1 | ½ | ½ | ½ |  |  |  |  | ½ | ½ | 0 | ½ | 0 | ½ | ½ | 1 | 1 | 1 | ½ | ½ | 1 | 0 | 0 | ½ | ½ | 1 | 1 | ½ | **15.5** |  |
| 4 | Tarybų Sąjunga Smyslovas V. | 1 | 0 | ½ | 0 | 0 | ½ | ½ | 1 | ½ | ½ | 1 | ½ |  |  |  |  | 0 | ½ | 1 | 0 | ½ | ½ | 1 | 0 | ½ | 1 | ½ | 1 | ½ | 0 | 1 | 1 | **15.0** |  |
| 5 | Jugoslavijos Socialistinė Federacinė Respublika Gligoričius S. | 0 | ½ | 0 | 0 | ½ | ½ | 0 | 0 | 1 | ½ | ½ | 0 | 1 | ½ | 0 | 1 |  |  |  |  | 0 | 1 | ½ | ½ | ½ | ½ | 1 | 0 | ½ | 1 | ½ | ½ | **12.5** | 162.00 |
| 6 | Jungtinės Amerikos Valstijos Fišeris R. | 0 | 0 | 0 | 0 | 1 | 0 | 1 | 0 | 0 | 0 | ½ | ½ | ½ | ½ | 0 | 1 | 1 | 0 | ½ | ½ |  |  |  |  | 0 | 1 | ½ | 1 | ½ | 1 | ½ | 1 | **12.5** | 156.50 |
| 7 | Islandija Olafssonas F. | 0 | 0 | 0 | ½ | 0 | 0 | 0 | 1 | 0 | 1 | 1 | ½ | ½ | 0 | ½ | 0 | ½ | ½ | 0 | 1 | 1 | 0 | ½ | 0 |  |  |  |  | 0 | 0 | ½ | 1 | **10.0** |  |
| 8 | Jungtinės Amerikos Valstijos Benko P. | 0 | 0 | 0 | ½ | 0 | 0 | 0 | 0 | ½ | 0 | 0 | ½ | ½ | 1 | 0 | 0 | ½ | 0 | ½ | ½ | ½ | 0 | ½ | 0 | 1 | 1 | ½ | 0 |  |  |  |  | **8.0** |  |
|

Šaltiniai
---------

1. ↑  Шахматы. Энциклопедический словарь / Гл. ред. А. Карпов, M: Советская энциклопедия, 1990. С. 317 ISBN 5-85270-005-3.
2. ↑  Шахматы. Энциклопедический словарь / Гл. ред. А. Карпов, M: Советская энциклопедия, 1990. С. 317 ISBN 5-85270-005-3.
3. ↑  Л. Абрамов. Кто из четырех//Шахматы за 1958/59 г. Cб. /Ю. Бразилський. Москва: Физкультура и спорт, 1960 с. 47-50.
4. ↑  „Markas Vyksas. Pasaulio šachmatų čempionatas. 1959 m. Kandidatų turnyras" (anglų). Suarchyvuota iš originalo$1 $22020-05-23. Nuoroda tikrinta 2020 lie. 1 d. `{{cite web}}`: Patikrinkite date reikšmes: `|accessdate=` (pagalba)CS1 priežiūra: netinkamas URL (link)

Nuorodos
--------

* 1959 m. kandidatų turnyro partijos

* Pasaulio čempionatų mačai ir turnyrai Archyvuota kopija 2013-03-08 iš Wayback Machine projekto.
* Pasaulio šachmatų federacijos svetainė

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Ž • A • RKandidatų atrankos varžybos |
| --- |
|  |
| Kandidatų turnyrai | 
1950 · 1953 · 1956 · 1959 · 1962 · 1985 · 1993 · 2013 · 2014 · 2016 · 2018 · 2020 · 2022 · |
|  |
| Kandidatų mačai | 
1965 · 1968 · 1971 · 1974 · 1977/78 · 1980/81 · 1983/84 · 1988/90 · 1991/93 · 1994/95 (FIDE) · 1994/95 (PŠA) · 2007 · 2011 · |

 |